삼성 로고(Lettermark)  **Kontaktai:**

Liga Bite

„Samsung Electronics Baltics”

   Tel: +371 67076046

[l.bite@samsung.com](mailto:l.bite@samsung.com)

**„Samsung“ pristatė „Odyssey OLED G9“ žaidimų monitorių: vaizdą valdys dirbtinis intelektas**

Technologijų kompanija „Samsung“ pristatė naujos kartos „Odyssey OLED G9“ žaidimų monitorių, kurio vaizdo kokybe rūpinsis dirbtinis intelektas (DI). Siekiant pratęsti pirmtako „Odyssey OLED G8“ sėkmę, pažangesnės naujojo monitoriaus technologijos pasiūlys rinkoje dar neregėtą vaizdo detalumą ir našumą, taip dar geriau atskleisdamos OLED technologijos privalumus žaidėjų bendruomenei.

„Pernai debiutavęs „Odyssey OLED G8“ sugebėjo patenkinti net ir pačių profesionaliausių žaidėjų lūkesčius, todėl šiemet vaizdo apdorojimui papildomai pritaikę technologijų pasaulį keičiančius DI sprendimus, savotiškai nustatėme naują OLED žaidimų monitorių standartą. Tačiau žaidimai nėra vienintelė „Odyssey OLED G9“ stiprybė – išmanios funkcijos leidžia įspūdingą šio monitoriaus ekraną panaudoti išmaniajai televizijai, filmams ir patogiai sąsajai su išmaniuoju telefonu“, – teigia Osvaldas Varnas, „Samsung“ profesionalių ekranų pardavimų vadovas Baltijos šalyse.

**Dviem monitoriams prilygstanti raiška ir DI magija**

Turėdamas 1800R spinduliu lenktą 49 colių įstrižainės ekraną, „Odyssey OLED G9“ yra pirmasis OLED monitorius, galintis pasiūlyti dvigubą „Quad High Definition“ (DQHD; 5120x1440) rezoliuciją ir 32:9 kraštinių santykį. Toks ekrano dydis bei plotis prilygsta dviem greta sustatytiems QHD monitoriams ir įgalina vartotojus pamatyti virtualius pasaulius iš dar neregėtos perspektyvos. Kita vertus, didelė „Odyssey OLED G9“ vaizdo raiška neverčia aukoti našumo – dėl itin mažo 0,03ms GtG reakcijos laiko ir didelio 240Hz atsinaujinimo dažnio monitorius suteiks konkurencinį pranašumą prieš kitus žaidėjus.

Prie žaidimų sklandumo papildomai prisideda „AMD FreeSync™ Premium Pro“ technologijos palaikymas, o dėka „DisplayHDR™ True Black 400“ standarto monitorius geba išlaikyti spalvų sodrumą, nepriklausomai nuo žaidžiamo žaidimo ar žiūrimo turinio.

Vis dėlto „Odyssey OLED G9“ iš kitų monitorių išskiria „Neo Quantum Pro“ procesorius. Naudodamas DI mašininio mokymosi algoritmą, lustas išmaniai išanalizuoja kiekvieną ekrano rodomą vaizdą bei automatiškai padidina jo kokybę, sureguliuodamas ryškumą ir padidindamas kontrastą. Visa tai monitoriui leidžia pikselių lygyje atkurti net ir mažiausias detales, garantuojant geriausią įmanomą žiūrėjimo patirtį.

Visos šios technologijos sutalpintos ploname metalo rėmą turinčiame korpuse. Galinėje monitoriaus dalyje taip pat įdiegtas žaidėjų vertinamas „CoreSync“ ir „CoreLighting+“ apšvietimas, gebantis sumaniai atkartoti ekrano rodomas spalvas bei taip dar labiau padidinti turinio įtraukumą ir žaidimų realistiškumą. Vartotojo potyrius sustiprina ir monitoriuje integruoti kokybiški garsiakalbiai.

**Neprilygstamas universalumas**

„Odyssey OLED G9“ už įprasto monitoriaus galimybių ribų perkelia „Samsung Gaming Hub“[[1]](#footnote-1) ir išmaniosios televizijos aplikacijos, kurios visas žaidimų ir vaizdo pramogas sutalpina vienoje vietoje. Tai vartotojus įgalina savo mėgstamus filmus transliuoti iš populiariausių turinio transliavimo platformų, net ir neprisijungus prie kompiuterio ar mobiliojo įrenginio. Be to, naujasis monitorius leidžia mėgautis žaidimais be galingo žaidimų kompiuterio ar konsolės – „Gaming Hub“ palaikomos „Xbox Game Pass“ ir „NVIDIA GeForce Now“ platformos suteikia galimybę transliuoti žaidimus internetu, jų nesisiunčiant ir nesaugant vidinėje atmintyje.

Norint dar geriau išnaudoti didelį „Odyssey OLED G9“ ekraną, „Multi View“ funkcionalumas leidžia vienu metu žaisti dviejuose skirtinguose languose, todėl žaidėjams nebereikia įsigyti papildomų monitorių. Papildomo patogumo suteikia ir didelis jungčių pasirinkimas – „HDMI 2.1“, „Micro HDMI 2.1“ ir „Display Port 1.4“ sąsajos bei automatiškai prijungtus šaltinius aptinkanti „Auto Source Switch+“ technologija suteikia patogią išorinių įrenginių naudojimo patirtį. Prie vartotojo komforto prisideda ir reguliuojamo aukščio „Height Adjustable Stand“ (HAS) monitoriaus stovas, suteikiantis galimybę vartotojui susirasti sau patogiausią žiūrėjimo ar žaidimo poziciją.

Siekiant dar geriau prisitaikyti prie įvairių žmonių poreikių, „Odyssey OLED G9“ serija taip pat gali pasiūlyti ir G93SC modelį, kuris garantuoja tokį patį puikų OLED ekrano našumą be kai kuriems vartotojams nebūtinų „Gaming Hub“ ir išmaniosios televizijos funkcijų.

„Odyssey OLED G9“ (G95SC) prekyba jau prasidėjo, o G93SC įsigyti bus galima vėliau šiais metais. Kartu su naujų „Odyssey“ monitorių pristatymu [„Samsung Odyssey Twitch“](https://www.twitch.tv/samsungodyssey) kanale birželio 22 d. organizuojamas 100 aukščiausio lygio „Fortnite“ žaidėjų subursiantis turnyras.

Daugiau informacijos apie „Samsung Odyssey OLED“ linijos monitorius galima rasti [https://www.samsung.com/.](https://www.samsung.com/)

**Specifikacijos**

|  |  |  |  |
| --- | --- | --- | --- |
| **Modelis** | | **Odyssey OLED G9** | |
| **G95SC** | **G93SC** |
| Ekranas | Dydis | 49 colių, 32:9 kraštinių santykis | |
| Rezoliucija | Dual QHD (5120x1440) | |
| Matrica | OLED | |
| Lenkimas | 1800R | |
| Procesorius | Neo Quantum Processor Pro | - |
| HDR | VESA DisplayHDR™ True Black 400 | |
| Šviesumas (tipinis) | 250nits | |
| Žaidimai | Atsako laikas | 0.03ms (GtG) | |
| Atsinaujinimo dažnis | 240 Hz | |
| Sinchronizavimo technologijas | AMD FreeSync™ Premium Pro + VESA Adaptive Sync | |
| Gaming Hub | Taip1 | - |
| Game Bar | Taip | - |
| Išmanumas | Išmanioji televizija | Taip | - |
| IoT Hub | Taip | - |
| Balso asistentas | Taip | - |
| Dizainas | Spalva | Sidabrinio metalo | |
| Apšvietimo technologijos | CoreSync & Core Lighting + | |
| Stovas | Aukščio ir pasvirimo reguliavimas, VESA | |
| Usability | Sąsaja | 1 DP(1.4) / 1 HDMI (2.1) / 1 Micro HDMI (2.1) / USB Hub | 1 DP(1.4) / 1 HDMI (2.1) / 1 Micro HDMI (2.1) / USB Hub |
| Integruoti garsiakalbiai | Taip (5W x 2) | Taip (5W x 2) |
| Multi View | Taip | - |
| Nuotolinio valdymo pultas | Pridedamas dėžutėje (USB-C krovimas) | - |

1. „Samsung Gaming Hub” prieinama Brazilijoje, Kanadoje, Prancūzijoje, Vokietijoje, Italijoje, Pietų Korėjoje, Ispanijoje, JK ir JAV. Kitose Europos šalyse debesijos platformų žaidimai pasiekiami per „Samsung Smart Hub”. Paslaugos ir turinio prieinamumas priklauso nuo šalių ir partnerių. [↑](#footnote-ref-1)